ยูฟ่าเลื่อนแข่ง ยูโร 2020 ปีหน้า ป้อง COVID-19
วันนี้ (17 มี.ค.2563) รายงานว่า สหพันธ์ฟุตบอลยุโรป (ยูฟ่า) มีมติให้ฟุตบอลชิงแชมป์แห่งชาติยุโรป (ยูโร 2020) เลื่อนการแข่งขันออกไป 1 ปี โดยให้แข่งในปี 2021 ระหว่างวันที่ 11 มิ.ย. - 11 ก.ค. เนื่องจากการระบาดของโรคติดเชื้อไวรัสโคโรนาสายพันธุ์ใหม่ 2019 (COVID-19)ยูฟ่าได้ประกาศการตัดสินใจเลื่อนการแข่งขันฟุตบอลยูโร 2020 ระหว่างการประชุมด่วนทางทางวิดีโอคอนเฟอร์เรนซ์ ร่วมกับตัวแทนสมาคมฟุตบอล 55 ชาติสมาชิก ลีกยุโรป สโมสรต่างๆ และสหภาพผู้เล่นสำหรับทัวร์นาเมนต์ของการแข่งขันในครั้งนี้ มีกำหนดที่จะจัดขึ้นระหว่างวันที่ 12 มิ.ย. - 12 ก.ค.นี้ ซึ่งจะกระจายไปยัง 12 เมืองทั่วยุโรปส่วนฟุตบอลลีกอื่นๆ ของยูฟ่า ก็มีกำหนดจัดขึ้นในฤดูร้อนหน้าเช่นเดียวกัน ทั้งยูฟ่าเนชั่นลีก ยูโรเปี้ยน แชมเปี้ยนชิปส์ U 21นอกจากนี้ สหพันธ์ฟุตบอลแห่งอเมริกาใต้ (Conmebol) ได้ออกมาประกาศว่า การแข่งขันฟุตบอล โกปา อเมริกา ในปีนี้จะถูกเลื่อนออกไปแข่งขันในปี 2021 เช่นกัน
สหพันธ์ฟุตบอลยุโรป (ยูฟ่า) มีมติให้เลื่อนการแข่งขันยูโร 2020 ออกไป 1 ปี โดยให้แข่งในปี 2021 ระหว่างวันที่ 11 มิ.ย. - 11 ก.ค. 
COVID-19,ไวรัสโคโรนาสายพันธุ์ใหม่2019,COVID19,โควิด-19,ยูโร2020,Euro 2020